section_heading: Obitelj
paragraph_text: Mina je Keremova biološka majka. Kao mlada djevojka zaljubila se u Semiha Özşenera, no nakon što se on odbio brinuti o njihovu djetetu bacila se sa 7. kata, ostavljajući dijete svome bratu i njegovoj supruzi Seval koji su ga odgojili kao vlastitog sina. Počinila je samoubojstvo jer je bila mlada i neiskusna, nije znala sama odgajati dijete, te joj je ono predstavljalo preveliku odgovornost. Kerem je saznao da mu je ona majka tek s trideset godina, kada je prilikom jedne krvne pretrage saznao da nije Sevalin sin. Bio je šokiran i trebalo mu je vremena da prihvati tu veliku promjenu u svome životu. Semih je Keremov biološki otac. Kao mladić zaljubio se u Minu İnceoğlu, no nakon što je saznao da je trudna odbio je brinuti se o njihovu djetetu. Ipak, kasnije je saznao da je pogriješio i slao joj pisma koja je njena šogorica Seval sakrila kako bi ih udaljila. Kada je saznao da je počinila samoubojstvo bio je razočaran i tužan, ali nikada nije skupio hrabrost i potražio dijete. Kerem je za njega saznao tek kada je navršio trideset godina. Počeo ga je tražiti i kada ga je pronašao, rekao mu je da je on njegov sin i predbacio mu što je ostavio njegovu majku Minu samu. Vlastitog je oca smatrao ubojicom svoje majke. Ipak, kako je vrijeme prolazilo, Kerem mu je odlučio pružiti priliku i oprostiti mu. Nakon Semihove smrti bio je tužan jer ga je uspio zavoljeti kao oca. Sezen je Semihova kći tj. Keremova polusestra. Upoznali su se tijekom njenog radnog vremena u glazbenoj trgovini u kojoj je radila zajedno s ocem. U tom trenutku nisu ni sumnjali da su brat i sestra. Kad joj Kerem konačno priznao da joj je brat bila je veoma iznenađena. Nakon nekog su se vremena zavoljeli i zbližili, te postali pravi prijatelji iako se to nije svidjelo Keremovoj teti Seval i supruzi Bennu. Seval je Keremova teta. Mina, sestra njezinog supruga ostala je trudna i nakon poroda počinila samoubojstvo, te dijete ostavila njoj i njezinom suprugu. Ona je Kerema odgojila kao vlastitog sina i nastojala nikada ne raditi razliku između njega i njezinog biološkog sina Buraka. No, to joj nije uspjelo jer je Burak imao srčanu manu pa mu je bilo potrebno puno više pažnje. Seval je stoga Kerema slala baki koju je on jako zavolio. Burak je Sevalin biološki sin tj. Keremov bratić. Odrastao je u uvjerenju da mu je Burak brat. Seval je uvijek više pažnje pokazivala Buraku jer je on imao srčanu manu, a Kerema je slala baki. Oni se nikada nisu izvrsno slagali premda su se zavoljeli. Kerem je neodgovornog Buraka uvijek izvlačio iz problema. Nakon što se Burak opametio i zaposlio, postali su prijatelji i više ništa nisu zamjerali jedan drugom. Bennu je Keremova supruga koju je upoznao dok je radila kao arhitektica u njegovoj tvrtci. Dugo je vremena bila potajno zaljubljena u njega. Kada mu je to priznala započeli su vezu, no nju je okončala vijest da je Kerem zaljubljen u njezinu najbolju prijateljicu Šeherezadu Evliyaoğlu. Nakon njihova pomirenja i vjenčanja Bennu je zatrudnijela, no rodila je mrtvo dijete. Oboje su bili shrvani, no Bennu se ponovno prepustila uživanju u alkoholu što je, pak, zamalo razorilo njihov brak. Ipak, kasnije shvaćaju da svađom i izbjegavanjem neće ništa postići, te počinju iznova. Onur je Keremov najbolji prijatelj još iz djetinjstva. Zajedno vode građevinsku tvrtku Binyapi. Keremova ljubav prema Šeherezadi izazvat će svađu među dvojicom najboljih prijatelja, ali i Keremova agresivnost. Šokiran je kada saznaje da Kerem nije Sevalin sin i da mu je to prešutjela. Kerem i Onur zajedno riješavaju probleme i podrška su jedan drugome. Nakon što Bennu rodi mrtvo dijete, Onur je velika pordška Keremu jer i on sam zna kako je to izgubiti dijete. Nakon Šerezadinog dolaska u tvrtku Binyapi, Kerem je kratko vrijeme bio zaljubljen u nju. Trebalo mu je vremena da to prihvati i kaže Šeherezadi. No, kada joj to prizna, shvati da je zaljubljena u Onura, te doživljava Šeherezadu kao svoju i Bennuinu prijateljicu i tako ujedno izbjegava nepotrebne sukobe i probleme. Šeherezada je podrška Bennu, a tako i Keremu nakon gubitka njihova sina Deniza jer je i sama izgubila dijete.